საწყისი ეტაპისთვის დაგვჭირდება შემდეგი დოკუმენტაცია:

* იმ ადამიანების სახელები და გვარები, ვისი ტერიტორიაზე დაშვებაც უნდა მოხდეს;
* იმ ავტომობილების სახ. ნომრები, რომლებიც ტერიტორიაზე შემოიტანენ სამუშაო ხელსაწყოებს და მასალას;
* ქიმიკატების შემოტანის შემთხვევაში მათი ჩამონათვალი. ჩამონათვალთან გაცნობის შემდეგ შესაძლოა გაჩნდეს დამატებითი მოთხოვნები.

სამუშაოების დაწყებამდე

* hs საკონსულტაციოსთან გაფორმებული ხელშეკრულების დამადასტურებელი საბუთი;
* ჩვენს ობიექტზე განსახორციელებელ სამუშაოებთან დაკავშირებული hs მომსახურების აღწერა (კომპონენტების ჩამონათვალი);
* შესასრულებელ სამუშაოებთან დაკავშირებული რისკების შეფასების დოკუმენტი, რომელიც უნდა განახლდეს კვირაში ერთხელ,  ასევე შესასრულებელი სამუშაოს სპეციფიკის ცვლილებასთან ერთად;
* გამოსაყენებელი ხელსაწყოების (მათ შორის კიბე, ხარაჩო), ასევე ინდივიდუალური დაცვის საშუალებების სწორად გამოყენებასთან და შესასრულებელი სამუშაოს უსაფრთხოდ შესრულებასთან დაკავშირებული ინსტრუქტაჟების ჩატარების დამადასტურებელი საბუთები, რომლებშიც მითითებული იქნება ინსტრუქტაჟის თემატიკა და მონაწილეთა (მათ შორის ინსტრუქტორი) ჩამონათვალი, სახელის, გვარის, პირადი ნომრისა და ხელმოწერის ჩათვლით. აღნიშნული ინსტრუქტაჟი უნდა გაიაროს თითოეულმა დასაქმებულმა და უნდა ჩატარდეს შესასრულებელი სამუშაოს სპეციფიკის ცვლილებასთან ერთად;
* გამოსაყენებელი ხელსაწყოების (მათ შორის კიბე, ხარაჩო), ასევე ინდივიდუალური დაცვის საშუალებების შემოწმების ოქმები. აღნიშნული შემოწმება უნდა მოხდეს კვირაში ერთხელ შრომის უსაფრთხოების სერტიფიცირებული სპეციალისტის მხრიდან, ასევე ყოველი დღის დასაწყისში პერსონალის მხრიდან. სიმაღლეზე  (2მ. და მაღლა) მუშაობის შემთხვევაში ხელსაწყოები უნდა შემოწმდეს ყოველი ცვლის დასაწყისში სერტიფიცირებული შრომის უსაფრთხოების სპეციალისტის მიერ;
* ელექტროობასთან დაკავშირებულ სამუშაოებში ჩართული პერსონალის მხრიდან შესაბამისი ლიცენზიის (უსაფრთხოების ჯგუფის) ფლობის დამადასტურებელი საბუთი;
* ინდივიდუალური დაცვის საშუალებების ჩამონათვალი, სპეც. ფეხსაცმელის კლასის მითითებით (S1; S1P; S2; S3; S4; S5);
* ტერიტორიაზე ქიმიური ნივთიერებების დასაწყობების შემთხვევაში, მათი ჩამონათვალი.

ასევე, ყოველი ცვლის დასაწყისში და დასასრულში მოხდება პერსონალის ალკოტესტირება, ჩვენი დაცვის სამსახურის ჩართულობით.

ტესტირება ჩატარდება დაცვის ჯიხურში, კომპანიაში მოქმედი ალკოტესტირების პროცედურის მიხედვით.